Botinas lughidas

A oju fissu-fissu a s'indiritzu
de sas botinas de cromadu iju,
idiat che riflessu in-d-un'ispiju
riciadu e fitu unu mélinu1 pitzu.

Mentres s'innamorada un'aparitzu
prancende lu faghiat liju liju
a issu che chi esserat de oltiju
tasténdesi sa tiva dae paritzu

idinde narat: «It'omine sese
chi da cando ses bénnidu, distratu,
ses solu abbaidéndemi sos pese?».

E issu li rispondet: «Cara Flora,
in sos pes tuos bido su retratu
chi tue no m'as fatu ider ancora».

Su chimbe 'e Ennalzu 1975

1Mélinu: color miele, biondo. E’ evidente il significato erotico del sonetto.